[{"text_idx": "#000001", "text": "Ydych chi angen siarad a\u0302 rhywun am eich lles emosiynol?"}, {"text_idx": "#000002", "text": "Cyn i fi allu helpu fy mab, roedd angen cymorth arna i"}, {"text_idx": "#000004", "text": "Rwy\u2019n fam i fachgen yn ei arddegau, roedd ei ymddygiad yn anodd iawn, gan gynnwys gwrthod mynd i\u2019r ysgol, hwyliau isel, ymddygiadau peryglus, ac roeddwn i\u2019n ei chael hi\u2019n anodd iawn delio a\u0302\u2019r cyfan."}, {"text_idx": "#000005", "text": "Wedyn, roedd yn edrych fel petai wedi gwella, felly doeddwn i ddim yn poeni, tan i fi gael galwad yn dweud ei fod wedi cael ei ganfod ar bont yn paratoi i neidio."}, {"text_idx": "#000006", "text": "Yn ffodus roedd rhywun wedi gallu siarad ag ef a\u2019i gael e i adael y bont, ond roedd y sioc a\u2019r gofid yn llethol i bob un ohonon ni. Aethon ni i\u2019r Adran Frys a gwelodd e\u2019r ti\u0302m creisis ond gadawodd hyn ni fel teulu mewn ansicrwydd."}, {"text_idx": "#000007", "text": "Roeddwn i wedi torri, roedd hi mor anodd canolbwyntio ar unrhyw beth arall ac aeth bywyd yn niwl o boeni. Roeddwn i\u2019n poeni ble\u2019r oedd e a beth roedd e\u2019n ei wneud ac yn teimlo bod ei gadw\u2019n ddiogel ac yn \u2018hapus\u2019 yn dasg amhosib."}, {"text_idx": "#000008", "text": "Roeddwn i\u2019n drist ac yn gallu gweld ei fod yn cael effaith ar fy iechyd meddwl i hefyd. Ces i gymorth teuluol ond doedd neu wir yn deall effaith iechyd meddwl gwael, ar fy mab ac arna i. Dyw fy symudedd ddim yn wych, felly roeddwn i hefyd yn teimlo\u2019n ynysig iawn yn gorfforol."}, {"text_idx": "#000010", "text": "Erbyn diwedd yr alwad gyntaf, roeddwn i\u2019n teimlo wedi cyffroi ac yn llawn cymhelliant ac roeddwn i eisiau cymryd rhan gan fy mod yn deall bod angen cymorth arna i cyn i fi allu helpu fy mab, ac roedd hyn yn mynd i fod yn rhywbeth i fi \u2013 yn union beth oedd ei angen arna i."}, {"text_idx": "#000013", "text": "Dysgais fwy amdanaf fy hun yn y sesiynau un-wrth-un, helpon nhw fi i weld patrymau yn fy ymddygiad a sut roedd digwyddiadau/trawma yn y gorffennol yn effeithio arna i yn fy mywyd bob dydd, doeddwn i erioed wedi meddwl am y peth o\u2019r blaen, ond roedd yn gwneud synnwyr llwyr ac mae wedi fy rhyddhau\u2019n emosiynol ac mae\u2019n fy helpu i ddelio a\u0302 bywyd yn llawer gwell."}, {"text_idx": "#000014", "text": "Gwnaeth cael gafael ar y cymorth hwn fy helpu i ddeall fy hun a fy sefyllfa mwy, ac mae fy mherthynas a\u0302 fy mab gymaint yn well oherwydd hyn."}, {"text_idx": "#000015", "text": "Mae wedi agor fy llygaid i ffyrdd eraill o feddwl a gwneud pethau ac rwy\u2019n ymdopi\u2019n well a\u0302 phopeth. Rwyf hefyd wedi dechrau astudio pynciau iechyd meddwl gyda\u2019r Coleg Adfer, mae\u2019r rhain yn fy helpu\u2019n bersonol a hefyd yn fy helpu i helpu fy nheulu."}, {"text_idx": "#000016", "text": "Rwy\u2019n gweld bywyd yn wahanol nawr ac yn teimlo fy mod i\u2019n darganfod pwy ydw i am y tro cyntaf. Rwyf wedi cwblhau uned mentora cymheiriaid lefel 1 ac rwy\u2019n edrych ymlaen at helpu i gefnogi\u2019r grwpiau a dysgu mwy. Mae\u2019n bendant wedi gweithio i fi! Mae wedi agor fy meddwl i olwg newydd arna i fy hun a fy nheulu."}, {"text_idx": "#000017", "text": "Dysgwch fwy am y Platfform i Deuluoedd a\u2019r cymorth y maent yn ei gynnig i rieni."}, {"text_idx": "#000019", "text": "Ymgysylltu a\u0302 rhieni a gofalwyr eraill sy'n deall yr hyn rwy'n mynd drwyddo"}, {"text_idx": "#000020", "text": "Mae angen help arna i nawr"}]